गल्ला व्यापारी के यहां इनकम टैक्स की टीम ने किया सर्वे
विभाग की कार्रवाई से व्यापारियों में हड़कंप
भास्कर संवाददाता | शाजापुर
शहर के टंकी चौराहा स्थित मार्केटिंग सोसायटी कॉम्प्लेक्स में बने गल्ला व्यापारी के आफिस में इनकम टैक्स विभाग की कार्रवाई हुई। हालांकि देर रात तक विभाग से जुड़े किसी भी कर्मचारी ने कार्रवाई के संबंध में खुलकर कोई जानकारी नहीं दी।
बताया जा रहा है टैक्स चोरी के साथ नोट बंदी के दौरान किए गए ट्रांजेक्शन को लेकर सर्वे किया जा रहा है। इधर, कार्रवाई की खबर फैलते ही शहर के व्यापारियों में हड़कंप मच गया।
जिला आयकर अधिकारी जे.डी. मीणा के अनुसार इंदौर की टीम ने गल्ला व्यापारी संजय कुमार जैन के आफिस में कार्रवाई कर सर्वे शुरू किया है। विभाग की टीम मंगलवार दोपहर करीब 3 बजे व्यापारी के आफिस पहुंची और सभी दस्तावेज खंगाले। करीब आठ घंटे तक अधिकारी जांच करते रहे।
टीम के साथ पुलिस जवानों ने व्यापारी के आफिस में किसी को अंदर नहीं जाने दिया। बताया जा रहा है करीब एक वर्ष के रिकार्ड के साथ नोटबंदी के दौरान किए गए ट्रांजेक्शन को भी कार्रवाई का आधार बनाया है।
bho_Deva hin_Deva bho_Deva hin_Deva hin_Deva hin_Deva hin_Deva